# Podklady a požiadavky na vypracovanie Stavebného zámeru (SZ) a oznámenia o zmene navrhovanej činnosti 8a po vypracovaní SZ (8a po SZ) stavby Rýchlostná cesta R4 Stročín – Svidník, juh

## Identifikačné Údaje

### Stavba

* + - názov : **Rýchlostná cesta R4 Stročín – Svidník, juh**
    - miesto stavby : obec Stročín a mesto Svidník, okres Svidník, Prešovský samosprávny kraj
    - katastrálne územie : Stročín, Svidník

### Stavebník

* + - názov, adresa : Národná diaľničná spoločnosť, a.s. Bratislava
    - adresa sídla : Dúbravská cesta 14, 841 04 Bratislava
    - IČO/DIČ : 35 919 001 / 2021937775
    - zriaďovateľ : MD SR

### Spracovateľ

* + - meno a priezvisko / názov spoločnosti,
    - adresa / adresa sídla,
    - IČO/DIČ,
    - v prípade združenia (názov združenia, korešpondenčná adresa),

- vedúci člen združenia (názov spoločnosti, adresa sídla, IČO/DIČ),

- členovia združenia (názov spoločnosti, adresa sídla, IČO/DIČ),

* + - hlavný inžinier projektu (meno a priezvisko, číslo autorizácie podľa SKSI, resp. oprávnenie podľa iného právneho predpisu),
    - zodpovední projektanti (meno a priezvisko, číslo autorizácie podľa SKSI, resp. oprávnenie podľa iného právneho predpisu, uvedenie časti stavby/stavebného objektu, za ktoré zodpovedá).

## Určenie Dokumentácie

### Predmet

Vypracovanie Stavebného zámeru (SZ) a oznámenia o zmene navrhovanej činnosti 8a po vypracovaní SZ (8a po SZ) pre stavbu „Rýchlostná cesta R4 Stročín – Svidník, juh“

* druh cesty : Rýchlostná cesta R4,
* návrhová kategória : R 24,5/100,
* prípadné ďalšie charakteristiky.

### Druh stavby

* novostavba

### Účel a cieľ stavby

Rýchlostná cesta R4 je plánovaná v trase doplnkového východného koridoru „Rzeszów – Vyšný Komárnik – Prešov – Košice – Milhosť – Miškovec“ siete európskych multimodálnych dopravných koridorov. Vybudovanie úseku R4 v úseku Kapušany – št. hr. SK/PL je v súlade s Programom prípravy a výstavby diaľnic a rýchlostných ciest, schváleným uznesením vlády č. 1084/2007 zo dňa 19.12.2007, na základe ktorého je definovaná trasa rýchlostnej cesty R4 „Št. hranica MR/SR – Milhosť – Košice – Prešov – Svidník – Št. hranica SR/PR“.

V rámci navrhovaných opatrení v oblasti cestnej infraštruktúry navrhuje Masterplan opatrenie OPC7 Dobudovanie severojužného prepojenia na východnom Slovensku. Opatrenie nadväzuje na európsku politiku TEN-T ako aj potrebu zlepšenia prepojenia medzi Poľskom a Maďarskom cez tento región kapacitne a bezpečnostnými parametrami nevyhovujúce súčasné prepojenie po cestách I. triedy, je potrebné riešiť toto prepojenie dobudovaním rýchlostnej cesty R4, ktorá bude slúžiť medzinárodnej tranzitnej doprave v tomto smere a zároveň zlepší vzájomnú dostupnosť Košíc a Prešova s Miskolcom, Budapešťou a Rzeszówom.

Rýchlostná cesta R4 je aj súčasťou tranzitnej cesty Via Carpatia, ktorý vedie pozdĺž Schengenskej hranice, v rámci európskej siete TEN-T v celej dĺžke hlavnej dopravnej siete Európskej únie (core network). Toto územie je dôležité aj z hľadiska rozvoja celého karpatského regiónu, nadregionálnej spolupráce v európskom priestore i z pohľadu medzinárodných dopravných prepojení zo severu na juh. Vybudovaním časti R4 z Kapušian do Vyšného Komárnika sa na slovenskom území plynulo prepojí diaľničná sieť medzi Maďarskom a Poľskom v rámci medzinárodného koridoru Via Carpatia.

Rýchlostná cesta R4 zabezpečí vylúčenie ťažkej nákladnej dopravy a ostatnej tranzitnej dopravy mimo zastavané územia, zvýši plynulosť a bezpečnosť dopravy a zlepší životné prostredie obyvateľstva v dotknutých sídlach.

Vybudovaním uceleného rýchlostného ťahu R4 sa zabezpečí kvalitné a rýchle severojužné prepojenie vo východnej časti Slovenskej republiky.

Rýchlostná cesta je v tomto území situovaná v údolnej nive toku Ondavy. Trasa z MÚK Stročín (ktorá je súčasťou predchádzajúceho úseku R4 Giraltovce – Stročín) začína v úrovni terénu východne od obce Stročín. Mostnými objektami križuje odvodňovacie kanály, miestnu komunikáciu a cestu III/3549 do Novej Polianky. Následne je rýchlostná cesta vedená v polohe jestvujúcej cesty I/21 až do jestvujúcej križovatky Svidník Juh. Križovatka Svidník juh bude prebudovaná pre plný profil a zapojí sa do nej aj preložka cesty I/21, ktorá bude vybudovaná súbežne vedľa rýchlostnej cesty.

Umiestnenie stavby je v súlade s platnou územnoplánovacou dokumentáciou vyššieho územného celku Prešovského samosprávneho kraja a dotknutých obcí.

Umiestnenie a rozsah stavby je dané:

– Uznesením vlády SR č. 162 z 21.02. 2001 „Nový projekt výstavby diaľnic a rýchlostných ciest“;

– Uznesením vlády SR č. 523 z 26.06.2003 „Aktualizácia nového projektu výstavby diaľnic a rýchlostných ciest“;

– Uznesením vlády SR č. 1084 z 19.12.2007 „k programu prípravy a výstavby diaľnic a rýchlostných ciest na roky 2007 až 2010“;

– Nariadením európskeho parlamentu a rady (EÚ) č. 1315/2013 z 11. decembra 2013 o usmerneniach Únie pre rozvoj transeurópskej dopravnej siete a o zrušení rozhodnutia č. 661/2010/EÚ;

– Štúdiou realizovateľnosti „Rýchlostná cesta R4 Štátna hranica SR/PR – Kapušany“ – HBH Projekt spol. s r.o. Brno, Organizačná zložka Bratislava, 10/2014;

– Uznesením vlády SR č. 568 z 12.11.2014 „k Analýze sociálno-ekonomickej situácie okresov Prešov, Humenné, Medzilaborce, Snina, Stropkov a návrhom na zlepšenie v sociálnej a hospodárskej oblasti“;

– Strategickým plánom rozvoja dopravy SR do roku 2030 – Fáza II (MDVRR SR, 12/2016);

– Územnoplánovacou dokumentáciou VÚC Prešovského samosprávneho kraja, zmeny a doplnky z r. 2017;

– Prioritami vo výstavbe cestnej infraštruktúry (MF SR, ÚHP, 09/2020);

– Aktualizáciou štúdie realizovateľnosti „Rýchlostná cesta R4 Štátna hranica SR/PR – Kapušany“ – Združenie „Kapušany“ (HBH Projekt spol. s r.o. Brno – organizačná zložka Slovensko, Dopravoprojekt, a.s. Bratislava), 07/2024.

### Predpokladaný rozsah stavby

* + začiatok stavby: km 34,500 (zo štúdie realizovateľnosti 07/2024), v MÚK Stročín,
  + koniec stavby: km 38,800 (zo štúdie realizovateľnosti 07/2024) v MÚK Svidník Juh,
  + predpokladaná dĺžka: 4 300 m R4,
  + preložka cesty I/21,
  + mimoúrovňové a úrovňové križovatky:
    - MÚK Stročín – dobudovanie vetiev križovatky
    - MÚK Svidník Juh - križovatka bude prebudovaná do mimoúrovňovej útvarovej križovatky zabezpečujúcej prepojenie rýchlostnej cesty, preložky cesty I/21 a miestnej komunikácie (stará cesta I/21). Prepojenie zabezpečí jestvujúca okružná križovatka,
  + mosty na rýchlostnej ceste: cca 3 ks,
  + mosty nad rýchlostnou cestou: cca 3 ks,
  + mosty mimo rýchlostnej cesty: cca 1 ks,
  + ekodukt: 1 ks, cca 45 m
  + protihlukové steny dĺžky cca 1 860 m, výšky cca 4m a plochy cca 7 400 m2,
  + stredisko pre správu a údržbu (SSÚD, SSÚRC): 1 ks, SSÚR Stročín,

Súčasťou strediska je:

- priestor pre prevádzkovú budovu Policajného zboru SR,

- priestor pre prevádzkovú budovu Hasičského a záchranného zboru,

- prevádzková budova správcu komunikácie NDS, a.s.,

- parkovacie plochy pre jednotlivé prevádzkové budovy,

- garáže pre techniku,

- parkoviská pre nabíjanie vozíkov,

- silá na posypovú soľ, sklad soli,

- čerpacia stanica PHM a umyváreň,

- dielne a pod.,

- technické a technologické vybavenie strediska,

- samotná plocha strediska je situovaná v lokalite pri MUK Stročín s prepojením na oba smery čím je zabezpečený prístup na oba smery rýchlostnej cesty s možnosťou otáčania vozidiel údržby,

- stredisko je zároveň situované s prístupom z vonkajšej strany z cesty I/21 pre možnosť prístupu zamestnancov na vonkajšom parkovisku,

* + ostatné objekty:
    - vegetačné úpravy, príp. demolácie,
    - rekultivácia dočasne zabratých plôch,
    - prístupové cesty,
    - úpravy a preložky ciest,
    - úpravy vodných tokov,
    - oplotenie,
    - cestná kanalizácia,
    - informačný systém rýchlostnej cesty (ISRC),
    - úpravy a preložky inžinierskych sietí,

• súvisiacimi stavbami sú:

* + - Rýchlostná cesta R4 Giraltovce - Stročín,
    - Rýchlostná cesta R4 Svidník Juh – št.hr. SR/PR.

Dĺžka a objekty stavby sú len orientačné. Zhotoviteľ dokumentácie SZ spresní, doplní, príp. prehodnotí dĺžku trasy a predpokladaný rozsah objektovej skladby.

### Charakteristiky územia

Rýchlostná cesta je v tomto území situovaná v údolnej nive vodohospodársky významného toku Ondavy. Koridor rýchlostnej cesty R4 pri meste Svidník prechádza severnou časťou Nízkych Beskýd, severom Ondavskej vrchoviny a západnou časťou Laboreckej vrchoviny Na geologickej stavbe územia sa podieľajú sedimentárne súvrstvia neogénu, horniny paleogénu a kvartérne sedimenty.

Hydrogeologické pomery sú podmienené geologickou a tektonickou stavbou územia, úložnými, litologickými, klimatickými, hydrologickými aj geomorfologickými pomermi a vo veľkej miere sú ovplyvnené pozíciou priepustných polôh k možným zdrojom dotácie podzemnej vody. Vrtmi realizovanými medzi Svidníkom a Stropkovom sa overili výdatnosti v rozsahu 0,20 – 22,00 l.s-1. V aluviálnej nive Ondavy dosahujú kvartérne štrky hrúbku 1 – 5 m. Najvyššiu priepustnosť majú štrky údolnej nivy v oblasti Svidníka a Duplína. Priemerný ročný úhrn zrážok zo zrážkomerných staníc Svidník je od 670 mm/rok do 730 mm/rok.

Sídelná štruktúra na území je tvorená sieťou centier a ťažísk osídlenia, situovaných na jednotlivých rozvojových osách, doplnené predovšetkým vidieckou zástavbou. Centrom osídlenia je predovšetkým v tomto území mesto Svidník.

Dotknuté územie je súčasťou Beskydského predhoria, ktoré vystupuje ako spojovací koridor medzi Slanskými vrchmi a Ondavskou vrchovinou.

Nachádza sa regionálny biokoridor Rbk – Ondava, vodný tok s dobre vyvinutými brehovými porastami.

V záujmovom území sa nenachádzajú žiadne ložiská nerastov a nie sú iné záujmy, ktoré treba chrániť v zmysle banských zákonov a predpisov.

V dotknutom území sú vedené trasy rôznych dopravných systémov a inžinierskych sietí. Z jestvujúcich inžinierskych sieti sa v dotknutom území nachádzajú diaľkové, prívodné a miestne vodovody, nadzemné a podzemné elektrické vedenia VN, VN, NN, VO, plynovod VTL a STL, slaboprúdové telekomunikačné vedenia, vodovody a hydromeliorácie, pre ktoré platia ochranné a bezpečnostné pásma.

Všetky veľkoplošne i maloplošne chránené územia sa nachádzajú mimo záujmovú oblasť v dostatočnej vzdialenosti od priestoru stavby a navrhovanou činnosťou nebudú ovplyvnené.

V trase navrhovanej rýchlostnej cesty R4 sa podľa dostupných údajov nenachádzajú významné kultúrne pamiatky, ktoré by boli zasiahnuté alebo ovplyvnené stavbou.

## Podklady a Údaje

Jedným z podkladov na vyhotovenie projektovej dokumentácie sú výsledky prieskumov a meraní (podľa bodu 4.4 tejto prílohy).

### Predchádzajúce dokumentácie stavby a ostatné podklady

* štúdia realizovateľnosti (ŠtRe) stavby „Rýchlostná cesta R4 štátna hranica SR/PR – Kapušany“, zhotoviteľ „Združenie Kapušany“ zastúpené HBH Projekt spol. s r.o., Dopravoprojekt, a.s., 10/2014,
* zámer EIA Rýchlostná cesta R4 Svidník – Kapušany, zhotoviteľ Ekojet, s.r.o. Bratislava, 04/2015,
* správa o hodnotení vplyvov navrhovanej činnosti na životné prostredie Rýchlostná cesta R4 Svidník – Kapušany, zhotoviteľ „Združenie Svidník – Kapušany“ (Alfa 04 a.s., Dopravoprojekt, a.s.), 03/2017,
* migračná štúdia pre rýchlostnú cestu R4 štátna hranica Slovenská republika/Poľská republika – Kapušany, HBH Projekt spol. s r.o., 08/2023,
* aktualizácia štúdie realizovateľnosti (AktŠtRe) „Rýchlostná cesta R4 štátna hranica SR/PR – Kapušany“ – Združenie „Kapušany“ (HBH Projekt spol. s r.o. Brno – organizačná zložka Slovensko, Dopravoprojekt, a.s. Bratislava), 07/2024,
* prieskumy zabezpečené obstarávateľom: v rámci ŠtRe 10/2014 a AktŠtRe 07/2024.

### Predchádzajúce rozhodnutia, posudky a stanoviská orgánov štátnej správy, samosprávy a ostatných dotknutých organizácií

* Rozsah hodnotenia č. 5273/2015-3.4/ml vydaný MŽP SR pre rýchlostnú cestu „R4 Svidník – Kapušany“, 29.06.2015,
* Záverečné stanovisko EIA č. 1267/2017-1.7/ml vydané Ministerstvom životného prostredia SR podľa zákona č. 24/2006 Z. z. dňa 30.10.2017 pre rýchlostnú cestu „R4 Svidník – Kapušany“.

Podklady z bodu 3.1. a 3.2. (okrem ÚPD VÚC PO kraja a dotknutých obcí) sú sprístupnené na nižšie uvedených linkách (zazipované súbory je potrebné rozbaľovať spolu naraz):

„B1\_9-Suvisiace\_podklady\_poskytnute\_verejnym\_obstaravatelom.zip“:

https://ulozisko.ndsas.sk/ – odkaz bude doplnený po nahratí na úložisko (nahratie vykoná VO)

Heslo: [doplniť]

*(heslo rozlišuje malé a veľké písmená a znaky s diakritikou)*

Ostatné podklady si spracovateľ zabezpečí vo vlastnej réžii.

V prípade, že bude objednávateľ počas spracovania diela disponovať ďalšími podkladmi, ktoré budú zo svojej podstaty potrebné pre správne spracovanie diela, poskytne tieto podklady zhotoviteľovi SZ a 8a po SZ vo forme čiastkových výsledkov alebo finálneho diela.

### Dopravno-inžinierske údaje

Dopravné vzťahy pre návrh a posúdenie riešenia budú analyzované na základe nasledovných podkladov:

* dopravno-inžinierske údaje, výsledky z najnovšieho celoštátneho sčítania dopravy v SR (rok 2022/23), ktoré sú dostupné na SSC,
* zabezpečiť dopravné prieskumy v rozsahu potrebnom pre kalibráciu dopravného modelu definované v časti B.1.2, jeho výsledky budú uvedené v správe k dopravno-inžinierskym údajom,
* dopravný model bude unimodálny s dopravnou prognózou podľa požiadavky v časti B.1.2,
* dopravný model musí byť aktualizovaný v dopravno-inžinierskom softvéri, ktorý je kompatibilný s prostredím Národného dopravného modelu SR,
* dopravný model musí byť spracovaný v zmysle *Metodiky dopravného modelovania a dopravných prognóz* (<https://www.mindop.sk/ministerstvo-1/doprava-3/dopravne-modelovanie/metodika-dopravneho-modelovania-a-dopravnych-prognoz>), ak nie je uvedené v týchto podkladoch inak
* metodický postup, vstupné údaje, kalibrácia a validácia budú zhrnuté v sprievodnej správe k dopravno-inžinierskym údajom,
* výstupy dopravného modelu musia byť kompatibilné so vstupmi potrebnými do spracovania analýzy nákladov a výnosov a dopravno-kapacitných posúdení.

Návrh križovatiek z predošlých stupňov projektovej dokumentácie je iba orientačný.

### Ostatné známe podklady a informácie

S umiestnením stavby počíta aj územný plán vyššieho územného celku Prešovského samosprávneho kraja a územnoplánovacia dokumentácia dotknutých miest a obcí.

## Požiadavky

### Všeobecné požiadavky na vypracovanie dokumentácie

1. obsah dokumentácie je daný prílohami č. 1 – 10 k časti B.1 týchto súťažných podkladov.
2. dokumentácie musia byť vypracované v zmysle platnej legislatívy, technických noriem a predpisov a byť v súlade s prílohami súťažných podkladov a budú vypracované v takom rozsahu, že výkresová ako aj prislúchajúca textová časť dokumentácie bude dopracovaná do potrebných detailov pre vydanie rozhodnutia o stavebnom zámere, rozhodnutia vydaného v zisťovacom konaní,
3. riešenie stavby musí rešpektovať príslušné technické a právne predpisy a normy, rovnako aj technické špecifikácie NDS, **platné ku dňu dodania diela** a musí byť ekonomické ako z pohľadu realizácie, tak aj z pohľadu prevádzky a údržby, ale aj z pohľadu bezpečnosti a plynulosti cestnej dopravy na predmetnom úseku,
4. riešenie stavby musí z pohľadu kybernetickej bezpečnosti spĺňať požiadavky vyplývajúce so zákona č. 69/2018 Z. z. a súvisiacej legislatívy. Pri návrhu v riešených stupňoch projektovej dokumentácie je potrebné zohľadniť najmä budúce požiadavky z pohľadu topológie sietí a systémov, napájania, objektovej bezpečnosti, priestorového usporiadania serverovní, redundancií atď.
5. počas celého procesu tvorby a vo výsledku projektu je nutné zabezpečiť zo strany Spracovateľa súlad s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“), ako aj so všetkými súvisiacimi právnymi predpismi najmä v oblasti ochrany osobných údajov. Ak kedykoľvek počas realizácie projektu alebo v súvislosti s ním dôjde k spracúvaniu alebo nastavovaniu spracúvania osobných údajov, Spracovateľ je povinný bezodkladne informovať objednávateľa, zabezpečiť súlad so všetkými relevantnými legislatívnymi a bezpečnostnými požiadavkami, ako aj súvisiacimi pokynmi objednávateľa,
6. zapracovať všetky opodstatnené požiadavky a podmienky z rozhodnutí, vyjadrení a stanovísk uvedených v bode 3.2 a zabezpečených počas spracovania a prerokovania dokumentácie,
7. začlenenie stavby do krajiny navrhnúť v zmysle zákona č. 17/1992 Zb. o životnom prostredí v znení neskorších predpisov, zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a zákona č. 543/2002 Z. z. o ochrane prírody a krajiny v znení neskorších predpisov tak, aby sa nepriaznivý vplyv stavby na životné prostredie minimalizoval,
8. SZ bude vypracovaný v súlade so záverečným stanoviskom EIA vydaným MŽP SR,
9. všetky prílohy jednotlivých častí dokumentácie budú potvrdené odborne spôsobilou osobou v príslušnom odbore v zmysle platných predpisov,
10. stavbu navrhnúť tak, aby nároky na záber pozemkov boli optimálne pre obstarávateľa a pre vlastníkov a užívateľov pôdy,
11. po posúdení podkladov (body 3.1 až 3.3) projektu v dokumente Vplyv stavby na životné prostredie sa popíšu zmierňujúce a eliminačné opatrenia za účelom zníženia vplyvu stavby na životné prostredie. Popis bude obsahovať uvedenie konkrétnych objektov (skupiny objektov) ako aj rozpracovanie technických, kvalitatívnych a organizačných požiadaviek, ktorých cieľom je plnenie podmienok záverečného stanoviska EIA a ostatných rozhodnutí vydaných príslušnými správnymi orgánmi na úseku ochrany životného prostredia,
12. rešpektovať lokality sústavy chránených území krajín EÚ – Natura 2000,
13. obstarávateľ si vyhradzuje právo upresniť rozsah prác v priebehu vypracovania predmetu súťaže.

### Nároky na dokumentáciu

1. dokumentácia bude spracovaná v súlade s prílohami súťažných podkladov,
2. dokumentáciu vypracovať v súlade s aktuálnym znením Minimálnych technických špecifikácií TeŠp 01 – 05, viď. príloha č. 8 časti B.1 súťažných podkladov,
3. optimálne technické a ekonomické riešenie,
4. dokumentácia protipožiarnej bezpečnosti musí byť vypracovaná osobou s odbornou spôsobilosťou v súlade so zákonom č. 314/2001 Z. z. o ochrane pred požiarmi v znení neskorších predpisov a dokumentácia musí byť osvedčená odtlačkom jeho pečiatky a jeho vlastnoručným podpisom,
5. riešenie prístupových ciest na stavenisko, resp. úpravy existujúcich ciest, ktoré sa budú využívať počas výstavby, vrátane prerokovania s dotknutými organizáciami,
6. navrhnúť etapy preložiek a postup výstavby tak, aby sa minimalizovalo obmedzenie premávky na existujúcich cestách,
7. vypracovať bilanciu zemín, riešiť umiestnenie prebytočného a nevhodného zemného materiálu, skládky humusu a stavebné dvory, vrátane prerokovania s dotknutými organizáciami,
8. navrhnúť a popísať obmedzujúce alebo bezpečnostné opatrenia pri príprave staveniska a v priebehu výstavby (výluky, obmedzenia a regulácie dopravy), vrátane prerokovania s dotknutými organizáciami,
9. navrhnúť plochy pre umiestnenie prebytočného a nevhodného zemného materiálu, skládky humusu a stavebné dvory, vrátane prerokovania s dotknutými organizáciami,
10. doriešiť Informačný systém RC a dopravné značenie aj na nadväzujúcich úsekoch súvisiacej cestnej siete,
11. návrh protihlukových opatrení na základe hlukovej štúdie a dopravno-inžinierskeho prieskumu, vrátane zabezpečenia požiadaviek platnej legislatívy v čase uvedenia do prevádzky ako aj pre samotnú prevádzku stavby,
12. posúdiť stabilitu násypových a zárezových svahov,
13. vypracovať posudok stavby podľa vyhlášky MV SR č. 94/2004 Z. z. v znení neskorších predpisov, ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších predpisov,
14. navrhnutie opatrení za účelom zníženia vplyvu stavby na životné prostredie,
15. navrhnúť rozsah odhumusovania, vypracovať projekt technickej a biologickej rekultivácie dočasných, resp. ročných záberov,
16. navrhnúť projekt monitoringu vplyvu stavby na vybrané zložky životného prostredia pre obdobie pred výstavbou, počas výstavby a počas prevádzky stavby (konzultovať so ŠOP SR),
17. navrhnúť opatrenia na ochranu chránených území počas výstavby,
18. riešenie a posúdenie vplyvu stavby na vodný režim dotknutých vodných tokov, zdrojov pitnej vody a podzemnej vody, chránené územia,
19. návrh opatrení, vyplývajúcich z iných prieskumov (korózny, geoelektrický, seizmický a pod.),
20. minimalizovať dočasné zábery, dočasné zábery v chránených územiach navrhovať iba v nevyhnutnom rozsahu,
21. stavbu navrhnúť tak, aby sa nároky na záber pozemkov optimalizovali pre správcu rýchlostnej cesty a správcov vyvolaných investícií a tiež aj pre vlastníkov a užívateľov zostávajúcich častí dotknutých pozemkov,
22. riešenie stavby musí byť navrhnuté tak, aby sa počas výstavby a po jej ukončení všetky dotknuté pozemky sprístupnili,
23. polohu a rozsah všetkých objektov navrhovať v koordinácii s mapovými podkladmi určeného operátu KN,
24. zabezpečiť podklady pre vydanie súhlasu s odňatím PP a vyňatím LP,
25. optimálne technické a ekonomické riešenie mostných objektov a celej stavby,
26. priechodový prierez rýchlostnej cesty bude min. 5,2 + 0,15 m,
27. všetky mostné objekty musia byť navrhnuté v zmysle STN 73 6201, resp. v súlade so súhlasom s technickým riešením odlišným od STN, vydaným MDV SR v priebehu projektovania,
28. mostné objekty budú navrhnuté v zmysle STN EN 1990 až 1998, pri návrhu konštrukcie jednotlivých mostných objektov vychádzať z osvedčených a dostupných konštrukčných systémov, brať na zreteľ efektivitu nákladov na zriadenie mostných objektov, prevádzkové náklady a náklady na budúcu údržbu, preveriť potrebu budovania stáleho zariadenia,
29. piliere mostov, pokaľ je možné, neumiestňovať do korýt a brehov vodných tokov,
30. mostné prechodové konštrukcie navrhovať v súlade so zákonom č. 126/2006 Z. z. o verejnom zdravotníctve a o zmene a doplnení niektorých zákonov, v znení neskorších predpisov,
31. mosty na rýchlostnej ceste a vetvách križovatiek s cestami I. triedy budú navrhnuté aj pre zaťažovací model LM3 (špeciálne vozidlá), kategorizačné súčinitele αQi a αqi (v zaťaž. modeli LM1) budú uvažované v hodnote = 1,
32. súčiniteľ významnosti mostov na rýchlostnej ceste bude uvažovaný pre triedu významnosti III podľa STN EN 1998-2/NA
33. zhotoviteľ v prípade potreby zabezpečí súhlas s technickým riešením odlišným od platných noriem, vydaný MD SR, vrátane podmieňujúcich stanovísk,
34. rozsah vyvolaných investícií navrhovať v súlade so zákonom č. 135/1961 Zb. o pozemných komunikáciách (cestný zákon) v znení neskorších predpisov a odsúhlasiť s objednávateľom,
35. zabezpečiť doklady o odsúhlasení vyvolaných investícií, preložiek inžinierskych sietí so správcami budúcich objektov, vrátane potvrdenia o ich budúcom prevzatí do správy a majetku,
36. orientačné inžinierskogeologické a hydrogeologické zhodnotenie územia v zmysle TP 028 „Vykonávanie inžinierskogeologického prieskumu pre cestné stavby“,
37. počas všetkých stupňov prípravy budú spracované podklady pre informovanie verejnosti a medializáciu projektu,
38. vypracovať záber dotknutých parciel s vyčíslením záberov pôdy z PP a LP na trvalé a dočasné odňatie pôdy podľa bonitných pôdno-ekologických jednotiek (BPEJ) v jednotlivých katastrálnych územiach,
39. vypracovať technicko-ekonomické hodnotenie stavby metódami sociálno-ekonomickej návratnosti a stupňom výnosnosti,
40. všetky križovatky navrhnúť najprv ako koncept minimálne v dvoch variantoch, s porovnaním výhod a nevýhod, výsledný variant bude vybraný pre ďalšie spracovanie objednávateľom,
41. v rámci dokumentácie riešiť technickú úpravu režimu povrchových a podzemných vôd, vyhodnotiť vplyv na hydrogeologické štruktúry a vypracovať zásady odvodnenia a ochrany pozemnej komunikácie:
    * odvádzanie povrchových vôd z vozoviek,
    * odvádzanie povrchových vôd z cestného telesa,
    * odvádzanie povrchových vôd z pláne vozoviek,
    * prevedenie povrchových vôd popod cestné teleso,
42. podrobne doriešiť odvodnenie rýchlostnej cesty a dotknutého územia (kanalizácia, retenčné nádrže, odvodňovacie priekopy, priepusty a pod.), vypracovať hydrotechnické výpočty všetkých odvodňovacích zariadení,
43. analýza podmienok a rámcové stanovenie rozsahu technologického vybavenia pozemnej komunikácie sa navrhuje podľa TP 029 „Zariadenia, infraštruktúra a systémy technologického vybavenia pozemných komunikácií“,
44. podrobnosti návrhu technologického vybavenia pozemnej komunikácie podľa TP 029 „Zariadenia, infraštruktúra a systémy technologického vybavenia pozemných komunikácií“ a TP 030 „Inteligentné dopravné systémy a dopravné technologické zariadenia“,
45. štúdia vyťaženého materiálu, ktorej cieľom je predpokladaná kategorizácia odpadu, návrh nakladania s odpadom a jeho ďalšie zhodnotenie, návrh plôch na umiestnenie prebytočného a nevhodného zemného materiálu, skládky humusu a stavebné dvory vrátane prerokovania s dotknutými organizáciami,
46. preložky poľných a lesných ciest prerokovať s ich budúcimi správcami/majiteľmi/užívateľmi (obce, PD, lesy a pod.),
47. rešpektovať v danom čase aktuálnu Koncepciu rozmiestnenia a vybavenia odpočívadiel na diaľniciach a rýchlostných cestách v SR,
48. Informačný systém diaľnic a rýchlostných ciest (ISD), ak tvorí časť projektovaného diela, je registrovaný ako základná služba v zmysle zákona č.69/2018 Z. z. o kybernetickej bezpečnosti (ďalej len „zákon o KB“) a z tohto dôvodu projektované dielo musí spĺňať náležitosti definované zákonom o KB a prislúchajúcimi vyhláškami ako aj zákonom č. 95/2019 o informačných technológiách vo verejnej správe a o zmene a doplnení niektorých zákonov,
49. jednotlivé časti dokumentácie a ich prílohy musia byť vypracované osobami, ktoré musia spĺňať technické a odborné predpoklady podľa prílohy č. 6 časti B.1 súťažných podkladov – Požiadavky na technické a odborné predpoklady spracovateľov.

Podrobnejšie požiadavky sa nachádzajú v ostatných prílohách súťažných podkladov.

### Základné parametre

* rýchlostná cesta:
* rýchlostná cesta kategórie R 24,5/100,
* druh vozovky: - asfaltová,

- betónová, (posúdenie druhu vozovky, vrátane stavebných a prevádzkových nákladov),

* + požiadavky na cestné vybavenie,
  + osvetlenie,
  + záchytné a vodiace bezpečnostné zariadenia
  + zvislé a vodorovné dopravné značenie,
  + staničenie,
  + omedzníkovanie hranice pozemku cesty,
  + cestná kanalizácia a ORL,
  + vegetačné úpravy,
  + informačné systémy,
* cesty:

– požiadavky na cestné vybavenie,

– osvetlenie,

– informačné systémy,

– nároky na križovatky.

* mosty:
  + zaťaženie mostov podľa STN EN 1991 až STN EN 1998,
  + návrhová kategória cesty na moste: podľa druhu prebiehajúcej komunikácie,
  + priestorová úprava podľa STN 73 6201,
  + výška priechodového prierezu na moste: podľa druhu prebiehajúcej komunikácie,
  + mostné vybavenie mosta podľa príslušných platných technických noriem a predpisov,
  + zvláštne požiadavky: preveriť potrebu stáleho zariadenia.
* predmetné a súvisiace pozemné komunikácie:
  + preložky a úpravy ciest I., II. a III. triedy,
  + preložky a úpravy poľných ciest,
  + požiadavky na cestné vybavenie,
  + osvetlenie,
  + informačné systémy,
  + nároky na križovatky,
  + druh vozovky: asfaltová, betónová – posúdenie druhu vozovky, vrátane stavebných a prevádzkových nákladov,
* ostatné oddiely/objekty stavby:

– protihlukové opatrenia,

– bezpečnostné zariadenia; zvodidlá alebo zábradlové zvodidlá (oceľové alebo betónové cestné alebo mostné zvodidlá); tlmiče nárazov; zábradlia; bezpečnostné zariadenia priechody a prechody,

– mimoúrovňové križovatky,

– prekládky inžinierskych sietí,

– demolácie,

– rekultivácia rušených častí ciest,

– predmetné a súvisiace pozemné komunikácie,

- vegetačné úpravy.

### Požiadavky na zabezpečenie prieskumov a meraní

Zhotoviteľ je zodpovedný za zaobstaranie ďalších údajov a informácií o stavenisku na základe zabezpečenia prieskumov v štádiu projektových prác na SZ a za ich interpretáciu.

* účelové mapovanie polohopisu a výškopisu (geodetický elaborát):
  + použiť súradnicový a výškový systém definovaný v TP 038 „Základná mapa diaľnice a rýchlostnej cesty, Vyhotovenie údržba a obnova“,
  + pre účely mapovania sa môžu použiť body existujúcich bodových polí podľa podmienok uvedených v TP 038,
  + presnosť podrobných bodov je zhotoviteľ povinný splniť a zdokladovať podľa TP 038,
  + v prípade použitia DVRM pre výpočet nadmorských výšok geodetických bodov a podrobných bodov z GPS meraní overiť model DVRMxx nivelačnými meraniami na pevných objektoch v predmetnej lokalite, prípadnú systematickú chybu kvázigeoidu zhotoviteľ odstráni,
  + zhotoviteľ je povinný overiť a zhodnotiť súlad geodetických základov a polohopisných a výškopisných prvkov stavby v oblastiach napojenia budúcej stavby,
  + účelové mapovanie v rozsahu potrebnom pre vypracovanie SZ (300 m široký pás),
  + fyzické vytýčenie a potvrdenie zákresu inžinierskych sietí (originál) v mapovom podklade autorizovaným správcom – v súprave č. 1, 2, 3,
* geologické prieskumy:
  + orientačný inžinierskogeologický prieskum a hydrogeologický prieskum podľa požiadaviek uvedených v prílohe č. 5 týchto súťažných podkladov a podľa TP 028 „Vykonávanie inžinierskogeologického prieskumu pre cestné stavby“,
  + seizmický prieskum,
* dopravnoinžinierske údaje – dopravné prieskumy v rozsahu potrebnom pre kalibráciu dopravného modelu,
* environmentálne prieskumy a štúdie, príp. ich aktualizácia:
  + rozptylová štúdia,
  + hluková štúdia,
  + vibračná štúdia,
  + inventarizácia a spoločenské ohodnotenie biotopov európskeho a národného významu,
  + migračná štúdia,
  + primerané posúdenie na Natura 2000 vrátane kumulatívnych vplyvov,
  + posúdenie na klimatické zmeny,
  + hodnotenie vplyvov na verejné zdravie (HIA),
  + dendrologický prieskum,
  + pedologický prieskum,
  + prípadné ďalšie prieskumy, ktoré určí orgán štátnej správy,
* korózny a geoelektrický prieskum,
* seizmický prieskum
* archeologický prieskum,
* pyrotechnický prieskum:
  + vyhľadanie, zhromaždenie a vyhodnotenie archívnych informácií,
  + odporúčania pre ďalší stupeň projektovej dokumentácie,
* projekt monitoringu zložiek životného prostredia,
* diagnostické merania,
* prípadné ďalšie prieskumy.

Zhotoviteľ zabezpečí v rámci projektových prác prieskumy v rozsahu a podrobnostiach vylučujúcich v maximálnej možnej miere nepredvídateľné fyzické podmienky. Na základe prieskumov a meraní následne vypracuje dokumentáciu, vrátane návrhu opatrení.

### Náležitosti dokumentácie

* základné náležitosti dokumentácie stavebného zámeru verejnej práce a stavebného zámeru podľa prílohy č. 2 a 3 k časti B.1 súťažných podkladov,
* demolácie doplnené o fotodokumentáciu,
* smerový a výškový výpočet trasy – súradnice hlavných bodov osi cesty a po 100 m,
* kompletná dokumentácia v digitálnej forme,
* dokumentácia musí byť vypracovaná a osvedčená oprávnenou osobou v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov (autorizovaný architekt, autorizovaný inžinier) v prípadoch uvedených v zákone č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,
* hlavný inžinier projektu je povinný podpísať a potvrdiť kompletnú dokumentáciu SZ odtlačkom pečiatky odbornej spôsobilosti.

### Spôsob a lehoty prerokovania

Zhotoviteľ zvolá pracovné rokovanie na začiatku prác do 10 kalendárnych dní odo dňa nadobudnutia účinnosti zmluvy o dielo na základe dohody s objednávateľom. V rámci vstupného rokovania zhotoviteľ predloží zoznam všetkých členov pracovnej skupiny, ktorí sa budú podieľať na vypracovaní diela, v zmysle prílohy B.1.6.

Zhotoviteľ v súvislosti s každým rokovaním zabezpečí pozvánku, vrátane jej rozposlania. Pozvánka musí byť vyhotovená tak, že na jej titulnej strane bude na hornej časti listu uvedené logo i názov Národnej diaľničnej spoločnosti vrátane adresy, potom nasleduje logo a názov firmy zhotoviteľa. Zhotoviteľ pozvánku okrem rozposlania poštou, zašle definitívnu verziu pozvánky príslušnému pracovníkovi NDS, ktorý je uvedený vo veciach technických uzatvorenej zmluvy o dielo. Záznam z rokovania vyhotoví zhotoviteľ do 5 dní a po jeho odsúhlasení objednávateľom ho doručí poštou účastníkom rokovania.

1. odsúhlasenie objektovej skladby s objednávateľom,
2. odsúhlasenie Projektu geologickej úlohy s objednávateľom,
3. odsúhlasenie smerového a výškového vedenia trasy rýchlostnej cesty s objednávateľom,
4. odsúhlasenie technického riešenia mostov a križovatiek s objednávateľom,
5. odsúhlasenie majetkovej hranice a hranice dočasných záberov s objednávateľom – podmienka pre spracovanie predbežných geometrických plánov,
6. odsúhlasenie inventarizácie a spoločenského ohodnotenia biotopov európskeho a národného významu s objednávateľom,
7. odsúhlasenie inventarizácie drevín s objednávateľom,
8. vstupné rokovania so správcami vyvolaných investícií za účasti objednávateľa z dôvodu určenia ich rozsahu podľa zákona č. 135/1961 Zb. v znení neskorších predpisov,
9. prerokovanie v priebehu spracovania dokumentácie so všetkými dotknutými orgánmi a organizáciami, dotknutými účastníkmi konania o stavebnom zámere, vrátane správcov (vlastníkov) inžinierskych sieti, správcov (vlastníkov) budúcich objektov (v zmysle Stavebného zákona) počas spracovania SZ (všetko zaznamenané v písomnej forme),
10. prerokovanie dodávky energií a vody na stavbu a tiež odvádzania vôd zo stavby počas výstavby a v prevádzke s dotknutými subjektmi,
11. prerokovanie riešenia relevantných častí stavby so spracovateľmi jednotlivých štúdií a prieskumov (posúdenie dopadov klimatickej zmeny na stavbu, migračná štúdia, primerané posúdenie vplyvov na územia Natura 2000 vrátane kumulatívnych vplyvov, hluková štúdia, rozptylová štúdia, inventarizácia a spoločné ohodnotenie biotopov a drevín a ),
12. záverečné odsúhlasenie vyvolaných investícií s ich budúcimi správcami alebo vlastníkmi bude potvrdené na ich hlavičkovom papieri, z ktorého bude zrejmé, že s predloženým riešením súhlasia bez pripomienok, ktoré by vyžadovali opätovné predloženie projektovej dokumentácie a súhlasia s ich budúcim prevzatím do správy a majetku podľa platnej legislatívy,
13. predloženie projektovej dokumentácie na posúdenie oprávnenej právnickej osobe § 14 a § 18 zákona č. 124/2006 Z. z. o bezpečnosti a ochrane zdravia pri práci v znení neskorších predpisov, a doloženie tohto posudku k dokumentácii objektov stavby v dokladovej časti,
14. koncept dokumentácie projektant prerokuje na záverečnom prerokovaní,
15. požaduje sa účasť projektanta na konaniach o stavebnom zámere, konaniach súvisiacich so štátnou expertízou, prípadne iných rokovaniach, súvisiacich s predmetnou stavbou, aj po uplynutí termínu dodania predmetnej dokumentácie, ak ho objednávateľ k tomu vyzve,
16. zabezpečenie všetkých vyjadrení a stanovísk dotknutých orgánov a organizácii pre potreby konania o stavebnom zámere na hlavičkovom papieri – v sade č. 1 dokladovať originály vyjadrení,
17. opodstatnené požiadavky a pripomienky dotknutých orgánov a organizácií vznesené v priebehu spracovania dokumentácie sa zapracujú do dokumentácie,
18. predloženie faktúry po protokolárnom odovzdaní dopracovaného diela (expedičný list) a spísaní zápisu o fyzickom prevzatí diela medzi spracovateľom a objednávateľom,
19. zhotoviteľ zabezpečí všetky podklady, stanoviská (po zapracovaní pripomienok) dotknutých subjektov, orgánov a organizácií, rozhodnutia (vrátane podkladov pre vydanie súhlasu s odňatím PP a vyňatím LP), potrebné k žiadosti o vydanie rozhodnutia o stavebnom zámere, resp. jeho zmien,
20. v prípade, ak na zákazku bude vytvorené združenie, zákazku bude zastupovať hlavný inžinier projektu, ktorý bude koordinovať a riadiť celú zákazku a úzko spolupracovať s objednávateľom,
21. zhotoviteľ do 30 dní od účinnosti zmluvy predloží zoznam zástupcov s kontaktnými údajmi stavbou dotknutých správcov inžinierskych sietí a ostatných dotknutých tretích strán,
22. zhotoviteľ do 30 dní od účinnosti zmluvy zabezpečí a vykoná obhliadku miesta budúcej stavby za účasti objednávateľa.

#### 4.6.1 Požiadavky na plnenie míľnikov

Odsúhlasený koncept dodať 1× v tlačenej a 1× v digitálnej forme na CD, vo formáte \*pdf. a v editovateľnom formáte.

1. koncept smerového a výškového vedenia – podkladom pre odsúhlasenie konceptu smerového a výškového vedenia trasy rýchlostnej cesty bude pozdĺžny profil a situácia v mierke podľa súťažných podkladov a krátky popis riešenia s uvedením zmien oproti predchádzajúcemu stupňu projektovej dokumentácie – technická štúdia (TŠ), štúdia realizovateľnosti (ŠtRe).
2. projekt geologickej úlohy – v zmysle zákona č. 569/2007 Z. z. o geologických prácach (geologický zákon). Vyjadruje cieľ geologickej úlohy, navrhuje a odôvodňuje vybrané druhy geologických prác na riešenie geologickej úlohy a určuje metodický a technický postup ich odborného a bezpečného vykonávania. Projekt geologickej úlohy schvaľuje objednávateľ.
3. koncept technického riešenia mostov – podkladom pre odsúhlasenie konceptu mostov bude pôdorys, pozdĺžne a priečne rezy (riešenie zakladania, spodnej stavby a nosnej konštrukcie mosta) so zakreslením geológie v mierke podľa súťažných podkladov a krátky popis riešenia nosnej konštrukcie, spodnej stavby a zakladania, s uvedením zmien oproti predchádzajúcemu stupňu projektovej dokumentácie. Súčasťou predloženej koncepcie mostov budú výsledky geológie z pIGHP.
4. koncept technického riešenia križovatiek – podkladom pre odsúhlasenie konceptu križovatiek bude pozdĺžny profil, situácia a koordinačné výkresy v mierke podľa súťažných podkladov a krátky popis riešenia s uvedením zmien oproti predchádzajúcemu stupňu projektovej dokumentácie (TŠ, ŠtRe).
5. koncept majetkovej hranice, hranice dočasných záberov – podkladom pre odsúhlasenie konceptu majetkovej hranice a hranice dočasných záberov rýchlostnej cesty budú situácie na podklade KN (stav CKN + stav právny) a koordinačné výkresy so zakreslením trvalých, ročných a dočasných záberov pre jednotlivé objekty.

### Požiadavky na vyhotovenie dokumentácie

* Pri vypracovaní dokumentácie dodržať požiadavky uvedené v súťažných podkladoch a ich jednotlivých prílohách.
* Na titulnej strane (obale) celej dokumentácie sa uvedie:
  + názov stavby,
  + druh dokumentácie,
  + názov objednávateľa dokumentácie,
  + názov zhotoviteľa dokumentácie stavby,
  + dátum zhotovenia dokumentácie stavby (mesiac, rok),
  + spracovateľ dokumentácie,
  + podzhotoviteľ dokumentácie.

Dokumentácia musí byť podpísaná a opečiatkovaná pečiatkou odbornej spôsobilosti hlavným inžinierom projektu a zodpovednými projektantmi jednotlivých častí dokumentácie. Zároveň sa požaduje, aby zodpovední projektanti a hlavný inžinier projektu boli členmi pracovnej skupiny uvedenej v ponuke zhotoviteľa, ktorá je neoddeliteľnou súčasťou zmluvy. Jednotlivé časti dokumentácie a ich prílohy musia byť vypracované osobami, ktoré musia spĺňať technické a odborné predpoklady podľa Prílohy č. 6 k časti B.1 súťažných podkladov.

* Dokumentácia musí byť vypracovaná v slovenskom jazyku, vrátane popisu navrhovaných jednotlivých objektov a častí dokumentácie vo formáte A4, situácie farebnou tlačou.
* Zoznam vyjadrujúci obsah jednotlivých častí dokumentácie stavby sa uvedie na vnútornej strane obálky alebo prvej strane zväzku tvoriaceho jeden celok.
* Každá samostatná časť dokumentácie stavby musí byť jednotne a jednoznačne označená názvom stavby, druhom dokumentácie, názvom tejto časti dokumentácie a jej označením (číslom alebo písmenom) zhodným s označením v obsahu uvedenom na vnútornej strane vrchnej obálky.
* Každá písomná časť dokumentácie stavby, obsahujúca viac než jeden list, musí byť spojená v jeden pevný celok.
* Vo výkresových častiach dokumentácie stavby musí titulná strana tvoriť s voľne zakladaným výkresom nedeliteľný celok. Výkresy spojené vo zväzku sa opatria súhrnnou titulnou stranou a na jednotlivé výkresy sa jednotne vyznačia údaje, týkajúce sa týchto výkresov.
* Na vypracovanie písomností dokumentácie stavby sa použije normalizovaný formát A4, prípadne A3. Výkresy dokumentácie stavby musia mať (po prípadnom zložení) jednotný formát normalizovaného radu A určený objednávateľom. Spracovanie výkresov sa uskutoční podľa platných výkresových noriem a požiadaviek objednávateľa.
* Druh reprografickej metódy textov a výkresov:
  + situácie, pozdĺžne rezy, koordinačné výkresy, ortofotomapy viacfarebnou tlačou,
  + vzorové priečne rezy tlačou,
  + ostatné výkresy farebnou tlačou podľa STN,
  + reprografické kópie máp, výkresov a písomností musia byť čitateľné.
* Počet súprav, počet výtlačkov jednotlivých príloh alebo častí a ďalšie požiadavky na vybavenie dokumentácie stavby určí ich objednávateľ v zmluve.
* Geometrické plány, statické výpočty a hydrotechnické výpočty určené na trvalé uloženie musia byť vyhotovené takým spôsobom, aby výkresy a texty boli jasné a čitateľné po dobu životnosti stavby.
* Kópie dokumentácií musia byť jasné a čitateľné.
* Ak dokumentáciu spracúva podzhotoviteľ, musí byť potvrdená aj zhotoviteľom dokumentácie (podľa zmluvy).
* Zmeny a úpravy v odovzdávaných súpravách dokumentácie stavby smie zhotoviteľ dokumentácie vykonať len so súhlasom objednávateľa.
* Opravy a zmeny uskutočnené pri schvaľovaní sa v dokumentácii stavby vyznačia trvanlivým spôsobom červene alebo zelene a to tak, aby bol viditeľný i pôvodný údaj a aby bolo zrejmé, kedy a kto (meno, útvar) opravu či zmenu vykonal.
* Digitálne spracovanie grafických, textových a tabuľkových príloh:
  + požadovaný formát pre textové výstupy MS Word .doc(x),
  + požadovaný formát pre tabuľkové výstupy MS Excel .xls(x),
  + požadovaný formát pre výkresové časti dokumentácie .dgn, resp. .dwg – formát jednotlivých výkresov podľa TP 009, resp. podľa špecifických požiadaviek objednávateľa, ktoré budú predložené zhotoviteľovi po podpise zmluvy,
  + požadovaný formát pre grafické časti geodetickej dokumentácie Microstation .dgn a .xls(x),
  + názov súboru musí obsahovať názov katastrálneho územia a číslo príslušného geometrického plánu,
  + štruktúra geodetických dát podľa informačného systému GIS Esid (tab. 6.17 – 6.22, 6.26),
  + dohodnutý formát pre ostatné grafické časti dokumentácie .cdr a .pdf,
  + ortofotomapy v digitálnej forme (nie staršie ako 2 roky) na USB nosiči s licenciou pre Národnú diaľničnú spoločnosť, a.s. (s možnosťou využívania pre všetky fázy prípravy a realizácie stavby, ako aj poskytnutia subdodávateľom) vo formátoch TIFF s georeferenčným súborom TFW, JPEG s georeferenčným súborom JGW a formát COT,
* pre mierku 1:10 000 s rozlíšením 1 m/pxl (môže byť spojená do väčších blokov),
* pre mierku 1:5 000 s rozlíšením 50 cm/pxl (nakrájanú po mapových listoch v klade ZM 1:5 000),
* pre mierku 1:2 000 s rozlíšením 20 cm/pxl (nakrájané po mapových listoch v klade ZM 1:2 000),
  + kompletnú dokumentáciu dodať aj vo formáte .pdf.
* Výkresovú dokumentáciu dodať vo formáte .dgn, resp. .dwg, textovú a tabuľkovú časť dodať vo formátoch .doc(x) a .xls(x) + kompletnú dokumentáciu vo formáte .pdf. v zmysle smernice TP 009 „Digitálna dokumentácia stavieb cestných komunikácií. Časť 1: Požiadavky na tvorbu a preberanie“.
* Cenová časť dokumentácie na ponuku, kompletný výkaz výmer, vrátane súpisu agregovaných položiek bude spracovaný a odovzdaný v digitálnej podobe v zmysle dátového predpisu NDS.
* Názvy adresárov a podadresárov v digitálnej forme dokumentácie musia korešpondovať s názvami jednotlivých častí dokumentácie a jej príloh. Názvy všetkých hlavných častí dokumentácie, textových dokumentov a grafických dokumentov musia byť v súlade s prílohou č. 24 vyhlášky 60/2025 Tvorba názvov v elektronickej podobe, ak ide o elektronické podanie.
* Informačný bulletin – texty, vizualizácie, ortofotomapa, situácia so zakreslením vplyvu a navrhovaných opatrení, pozdĺžny profil vo formáte .pdf alebo .jpg.
* Odovzdanie kompletnej SZ, 8a v digitálnej forme v dohodnutom formáte. Digitálna forma dokumentácie musí byť nechránená, editovateľná s možnosťou tlače.
* Označenie dokumentácie logom NDS.

### Počet výtlačkov dokumentácie

* **Oznámenie o zmene navrhovanej činnosti 8a po vypracovaní SZ** (+ CD .pdf) 6×
* **Stavebný zámer (SZ)** – kompletná dokumentácia 6×

(časť G.1 nekompletizovať do súprav SZ)

* **Časť G.1. Dokumentácia na majetkovoprávne vysporiadanie**

6.1.1. Geometrické plány

– geometrické plány prvopis stav KN-C + KN-E (12 overených, 3 neoverených) 15×

– záznam podrobného merania zmien 3×

– zoznam súradníc použitých a novourčených bodov 3×

– zoznam súradníc lomových bodov majetkovej hranice 3×

– digitálne spracovanie .dgn, .xls, .pdf, doplniť v štruktúre informačného systému ESID

(tab. 6.17, 6.19, 6.20, 6.22, 6.26) 3×

6.1.2. Podklady pre uzatváranie nájomných zmlúv

– prvopis stav KN-C + KN-E 10×

– digitálne spracovanie .dgn, .xls, .pdf, doplniť v štruktúre informačného systému ESID

(tab. 6.18, 6.19, 6.22, 6.26) 3×

– identifikácia starého a nového stavu po zápise G.1 do KN (grafika .dgn +.pdf, tabuľka .xls) 3×

6.1.3. Geometrické plány na vyznačenie vecného bremena

– prvopis stav KN-C + KN-E (10 neoverených) 10×

– digitálne spracovanie .dgn, .xls, .pdf, doplniť v štruktúre informačného systému ESID

(tab. 6.18, 6.19, 6.22, 6.26) 3×

– identifikácia starého a nového stavu po zápise G.1 do KN (grafika .dgn +.pdf, tabuľka .xls) 3×

6.1.4. Výkupové elaboráty

– zoznam dotknutých parciel (tab. 6.2) 3×

– prehľad záberov podľa vlastníkov (tab. 6.21, 6.23., 6.24, 6.25) 3×

– register vlastníkov (tab. 6.3) 3×

– digit. spracovanie .xls v štruktúre informačného systému ESID v zmysle tab. 6.21 3×

6.1.5. Situácia dotknutých pozemkov (podklady pre GP)

– situácia dotknutých pozemkov - farebná sútlač KN + majetková hranica + hranica

dočasných a ročných záberov a vecných bremien s číslovaním lomových bodov 6×

– zoznam súradníc lomových bodov majetkovej hranice 3×

– zoznam súradníc lomových bodov dočasných záberov 3×

– zoznam súradníc lomových bodov záberov do 1 roka 3×

– zoznam súradníc lomových bodov osí inžinierskych sietí 3×

– zoznam súradníc lomových bodov ochranných pásiem – vecné bremená 3×

– digitálne spracovanie .dgn + .pdf, .xls 3×

6.1.6. Zoznam dotknutých parciel podľa objektov (tab. 6.27) 6×

* **Výtlačky naviac:**
  + prehľadná situácia 20×
  + situácia stavby 20×
  + ortofotomapa 20×
  + koordinačné výkresy 20×
* **Digitálna dokumentácia:**
  + kompletná SZ + 8a na USB zariadení (.pdf) 2×
  + kompletná SZ + 8a na USB zariadení (.docx, .xlsx, .dgn) 2×
  + ortofotomapa na USB zariadení 1×
  + záverečná správa z oIGHP na USB zariadení (.pdf) + (.docx, .xlsx, .dgn, .dfx) 1×
  + dopravný model s manažérom scenárov v editovateľnom formáte na USB zariadení (.ver) ...... 1×
  + CBA analýza na USB zariadení (.xlsx) ....................................................................................... 1×

### Ostatné požiadavky

* Uchádzač v ponuke zohľadní požiadavky prevádzkového úseku NDS a technických špecifikácií požadované investičným úsekom NDS uvedené v prílohe B1.8 Technické špecifikácie.
* Zhotoviteľ súhlasí so zverejnením a poskytovaním údajov, metodiky a výstupov dopravného modelu v rámci vypracovania a odovzdania diela.
* Zhotoviteľ súhlasí s predložením detailných podkladov a dokumentácie k CBA, dopravného modelu a spôsobu výpočtu socioekonomických benefitov v rámci vypracovania a odovzdania diela na potreby následného verifikovania a zverejnenia výstupov.
* Ako samostatný dokument bude vypracovaná aktualizácia primeraného posúdenia projektu stavby na európsku sústavu chránených území Natura 2000 v zmysle čl. 6.3 smernice o biotopoch.
* V súťažných podkladoch je uvedený predpokladaný rozsah geodetických prác, ktorý uchádzač ocení v tabuľke č. 2 časti B.2 súťažných podkladov. Vzhľadom na iba predpokladaný rozsah prác je zhotoviteľ povinný pred začiatkom geodetických prác odsúhlasiť ich rozsah s objednávateľom. V prípade požiadavky na zmenu rozsahu geodetických prác oproti zmluve počas spracovania dokumentácie je taktiež potrebné pred ich začiatkom písomne odsúhlasiť rozsah prác s objednávateľom a požiadať o dodatok k zmluve. Po domeraní územia vyhotoviť aj 3D model terénu kombináciou pôvodného a nového geodetického zamerania terénu.
* Geodetické a geologické práce budú fakturované podľa skutočne zrealizovaného rozsahu prác v súlade so zmluvou.
* Prípadné požiadavky na zmenu rozsahu a špecifikácie geologických prác je potrebné vopred pred začatím prác písomne odsúhlasiť s objednávateľom.
* Vstupy na pozemky si vybaví zhotoviteľ geodetických prác, IGP prác a pod.
* Zhotoviteľ sa zúčastní verejných prerokovaní v procese konania o stavebnom zámere a všetkých rokovaní súvisiacich s predmetnou dokumentáciou.
* Zhotoviteľ pred každým rokovaním zašle elektronicky podklady na rokovanie a to minimálne dva dni pred rokovaním.
* Ak nastane zmena zákonov, technických predpisov, smerníc a pod. počas prípravy dokumentácie, budú tieto zmeny zapracované do pripravovanej dokumentácie.
* V ponuke uviesť aj cenu za reprografické práce 1 súpravy SZ a oznámenia o zmene navrhovanej činnosti (8a po SZ).
* Rozdelenie objektov podľa IFRS
  + Objednávateľ požaduje rozčlenenie objektov podľa IFRS v stupni SZ.
  + Objednávateľ požaduje vykonať rozdelenie na komponenty iba na objektoch, ktoré ostávajú v správe objednávateľa. Delenie je potrebné vytvárať novými objektmi (napr. z objektu 101-00 vytvoriť objekt 101-01 Vozovka – celá konštrukcia, 101-02 Zvodidlá a tlmiče nárazov, atď.).

|  |  |  |
| --- | --- | --- |
| Príklad číslovania | Pôvodný objekt | Nový názov komponentu |
| 101-00 | Diaľnica | Diaľnica |
| 101-01 | Diaľnica | Vozovka – celá konštrukcia |
| 101-02 | Diaľnica | Zvodidlá a tlmiče nárazov |
| 100-03 | Diaľnica | Zvislé dopravné značenie |
| 201-00 | Mosty | Most |
| 201-01 | Mosty | Mostné závery |
| 501-00 | Kanalizácia | Kanalizácia – stavebná časť |
| 501-01 | Kanalizácia | Kanalizácia – technologická časť |
|  | VN, NN | VN – Stavebná časť |
|  | VN, NN | VN – Technologická časť |